Diari Oficial de la Generalitat Valenciana


Sumari del DOGV 1246, del 16-02-1990 (1990/816579)

DECRET 21/1990, de 31 de gener, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar situat a Santa Pola, d'una superfície de 18.000 m2, realitzada per l'Ajuntament de Santa Pola.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/01/31/21/dof/vci/html**

### Dades del document

Número de DOGV
:   1246

Data del DOGV
:   16-02-1990

Secció del DOGV
:   DISPOSICIONS GENERALS

Número del document
:   1990/816579


Data del document
:   31-01-1990

Organisme emissor
:   Conselleria d'Economia i Hisenda

Tipus de document
:   Decret

Decret 21/1990 de 31 de gener, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar situat a Santa Pola, d'una superfície de 18.000 m2, realitzada per l'Ajuntament de Santa Pola.  
L'Ajuntament de Santa Pola, en sessió plenària realitzada el dia 30 de desembre de 1988, acordà la cessió gratuïta a la Generalitat Valenciana d'un solar situat en la Forest anomenada «Serra de Santa Pola 15-V», en el terme municipal de Santa Pola, del qual és propietari l'esmentat Ajuntament.  
Aquesta cessió es realitza amb el fi determinant de construir-hi un Institut de BUP.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta del solar realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 31 de gener de 1990,  
DECRETE:  
Article 1  
S'accepta la cessió, a títol gratuït, realitzada per l'Ajuntament de Santa Pola, del solar següent:  
Parcel·la de terreny situada en la Forest anomenada »Serra de Santa Pola 15-V», en el terme municipal de Santa Pola, d'una superfície de 18.000 m2.  
Confronta: nord, línia recta de 160 metres lineals; sud, línia recta entre estaquetes 389 i 391; est, línia trencada entre estaquetes núm. 389 a 386 i tram recte de 58 metres lineals que l'uneix amb el límit nord i oest, línia recta entre estaquetes núm. 391 i 392 i la seua prolongació de 110 metres lineals fins que es troba amb el límit nord.  
Se segrega, perquè en el futur forme finca nova i independent, de la finca següent:  
Forest anomenada «Serra de Santa Pola 15-V», d'extensió superficial de mil hectàrees. Confronta: nord, terres de cultius particulars, coses del poble de Santa Pola; est, finques particulars; i oest, carretera de Santa Pola a Alacant i cultius particulars. Es troba situada en el partit de Valverde Bajo del terme de Santa Pola.  
Inscrita en el Registre de la Propietat de Santa Pola, tom 591 de l'arxiu, foli 58 del llibre 36 de Santa Pola, finca núm. 1.830, inscripció 1a.  
Article 2  
Aquesta cessió gratuïta del solar esmentat comporta el compromís, per part de la Generalitat Valenciana, de construir-hi un Institut de BUP.  
Article 3  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 31 de gener de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI